
1.0  GENERELT

1.1. Marger, skrift og linjeavstand

Marger 2,5 cm både på høyre og venstre side.
Linjeavstanden skal være 1,5.

Skrifttype og -størrelse skal være god å lese.

Det anbefales Times New Roman og skriftstørrelse 12.

1.2 Skriveflate og avsnitt

Første avsnitt etter overskrift er venstrestilt. 

Avslutningen av linjene bør være mest mulig jevn. Avsnitt skal benyttes når en går over til å omtale noe annet, og angis systematisk ved å benytte linjeskift med innrykk av teksten på første linje eller ved et ekstra linjeskift (henholdsvis innrykksavsnitt og blokkoppstilling). 
2.0 INNHOLD OG REKKEFØLGE

2.1 Tittelark

· Oppgavens tittel.

· Kandidatens navn/ev. kandidatnummer.

· Høgskolens, avdelingens og studieretningens navn.

· Type skriftlig arbeid (prosjektoppgave, praksisoppgave, hjemmeeksamen) og semester.

· Dato og årstall.

2.2 Ev. sammendrag

2.3 Ev. forord

2.4 Innholdsfortegnelse med sideangivelser

2.5 Tekst

· Innledning

· Hovedinnhold

· Konklusjon/sammenfatning

2.6 Litteraturliste

2.7 Ev. vedlegg

Hvert vedlegg nummereres. Vedlegg som har flere sider skal sidenummereres.

3.0 SIDEANGIVELSE

Oppgaven pagineres fra og med innledningen til og med litteraturlisten.

Alternativt kan alle ark fra og med ark 2 pagineres.

4.0 OVERSKRIFTER

Overskrifter markeres konsekvent og etter viktighet. Strukturen synliggjøres ved å benytte ulike skriftstørrelser og eventuelt skrifttyper til de ulike overskriftene. Kapitelloverskrifter markeres med større typer (og/eller fet skrift) enn underkapitler. I tillegg kan strukturen synliggjøres ved å benytte tallinndeling på overskriftene. Overskrifter angis fra venstre marg (dvs. ventrejustert), og det skal ikke være punktum etter overskriften.

Det vil være naturlig å benytte overskrift av 1., 2. og ev. 3. rang.

· Overskrift av 1. rang er kapittelnavn.

· Overskrift av 2. rang er hovedpunkter innenfor et kapittel.

· Overskrift av 3. rang er underpunkter innenfor hovedpunkter.

Eksempel:

1.0 OVERSKRIFT AV 1. RANG
1.1 Overskrift av 2. rang

1.1.1 Overskrift av 3. rang

5.0 KILDEHENVISNINGER GENERELT

Faglig forfatterskap stiller krav om riktig henvisningsteknikk og utforming av litteraturlister. Kilden må oppgis for å yte opphavsmannen/kvinnen rettferdighet! Kilden må oppgis slik at det siterte materialet lett kan gjenfinnes for sensorer, lærere og forskere. Det kan være lurt å skrive opp (eller ta kopi av tittelblad med bakside) opplysningene du trenger for å oppgi referansene korrekt etter hvert som du leser. Kilder kan oppgis på mange måter. Et av de mest vanlige systemene er Harvard. Studenter på statsvitenskap ved Avdeling for samfunnsfag og fremmedspråk bør følge Harvard-systemet ved skriving av større oppgaver. Dette systemet har stor utbredelse. 

System A: Harvard

Her angis kilden i en parentes etter det aktuelle sitat eller utsagn i teksten. I parentesen angis forfatteren(e)s etternavn og årstall for utgivelse av boken/artikkelen. Sidetall skal oppgis i tillegg der det er et direkte sitat, men bør også oppgis når det ikke er direkte sitat.

Eksempel:

(Bertheussen 1999) 

(Bertheussen 1999:35) 
(Bertheussen 1999:199-210) 

Du kan også angi siden på denne måten: 

(Bertheussen 1999 s. 35) og (Bertheussen 1999 p. 35) hvis manuskriptet er på engelsk. 

5.1 Kildehenvisninger i en tekst (In-text citation):

· Det skal være samsvar mellom henvisningene og litteraturlisten. 

· Henvisningene skal gjenfinnes alfabetisk i litteraturlisten. 

· Henvisningene skal være på samme språk som manuskriptet for øvrig.

Hovedregel: (Forfatters etternavn publikasjonens utgivelsesår) 

Eks.: (Christensen 2001) 

En forfatter: 
(Forfatters etternavn år) 
… det bør læres av alle (Bertheussen 1999) …

Hvis forfatteren er nevnt i teksten:
 …mener Bertheussen (1999)…

To til tre forfattere: 
Hvis publikasjonen som er nevnt i teksten har to eller tre forfattere:

… hevder Olsen og Andersen (1989).

… et synspunkt vi blant annet finner hos Olsen, Nilsen og Andersen (1999) ….

Vi bruker altså ”og” når det henvises ( i løpende tekst ( til publikasjoner som har to eller tre forfatter. Når slike referanser står i parenteser og tabeller (samt litteraturlister), er det vanlig å bruke ”&” ( eksempler: (Hammerlin & Larsen 1997:169) og (Olsen, Nilsen & Andersen 1999: Kap 2).

(Du kan imidlertid bruke ”og” ( det er med andre ord ikke direkte ”feil”.)
 
Hvis flere utgivelser av samme forfatter i samme år:
(Bertheussen 1999a) (Bertheussen 1999b) osv. Utgivelsene settes opp på samme måte i litteraturlista. 

Flere enn tre forfattere: 
(Olsen et al. 1996) 
’et al.’ er forkortelse for "et alii", latin for "og andre". Dette er en internasjonalt brukt forkortelse. For norske publikasjoner i norsk tekst kan vi også bruke ’m fl.’

Uten forfatter og utgivelser av offentlig institusjoner uten forfatternavn: 
(Tittel år)
(Århundrets hvem hva hvor 1999)
(Barneloven 1997)

(Barneloven 1997 § 243 a)

(St.meld. nr. 35 1996-97)

(Frihet med ansvar 2000)


Henvisninger til upublisert litteratur:
Slike henvisninger skal i en egen liste. Eksempler:
Inger Cathrine Spangen (E-post 22. 11. 2001) bekreftet at ...
Tor Åge Bringsværd (Foredrag 28.10.2001) fortalte...
Aase Marie Langen (Intervju 30.01.2002) hevdet...

5.2 Sitater

Direkte sitater under fire(fem tekstlinjer (ca 40 ord) angis i teksten med anførselstegn (se Eksempel I). 

Sitater på fire(fem tekstlinjer (ca 40 ord) eller mer settes som innrykket avsnitt (fra venstre marg / blokkoppstilling, se Eksempel II). Kildehenvisning (se 5.1) angis i parentesen etter sitatet med punktum etter parentesen. 

Vi finner eksempler på at man setter innrykket sitat i anførseltegn ( og i kursiv. Det er imidlertid ikke så vanlig, og er heller ikke å nødvendig.

Eksempel I

”Dårlige arbeidsvaner er en mulig kilde til skrivehemming. Her kan vi skille mellom selve skriverutinene og skriveferdighetene. Skriving er ikke et resultat av inspirasjon, men arbeid. Det å etablere rutiner, framgangsmåter, planer og disposisjoner er nødvendige elementer” (Stene 1999:51).

Eksempel II

Mange af os bruger meget tid på ikke at skrive; vi skriver lidt, sletter det igjen. Vi tænker, spekulerer og bruger meget tid på at gå i stå. Tænkeskriving er at skrive uden at tænke – eller at skrive for at tænke – en teknikk, hvor man træner sig i at skrive uden at have tænkt ordlyden igjennom på forhånd. De fleste af os kan godt sige noget sammenhængende uden først at have gennomtænkt hele sætningen i den færdige formulering; ind i mellom får vi endog sagt noget, der overraskede os selv: ordene tog magten fra os (Carlsen 1997:52).

6.0 LITTERATUR- OG REFERANSELISTE

Det skal utformes en litteraturliste for de henvisningene som er brukt i manuskriptet.

· Det skal være samsvar mellom henvisningene og litteraturlisten. 
· Henvisningene skal gjenfinnes alfabetisk i litteraturlisten. 

· Litteraturlisten skal være på samme språk som manuskriptet for øvrig. 

· Skriv navn invertert (etternavn, initialer/fornavn) ( slik: Ibsen, H. (eller: Ibsen, Henrik)

· Ved flere forfattere skrives bare første forfatternavn invertert.

· Linje 2 i referansen begynner ved 3. innrykk. 

Hovedregel:
Etternavn, Initialer (fornavn) & Initialer (fornavn) Etternavn (år). Tittel (settes i kursiv).  

           Utgiversted: Forlag

Det er etter hvert blitt vanlig kun å oppgi initialene for forfatter(ene)s fornavn, men du kan også skrive fornavn(e) fullt ut:

Etternavn, Fornavn & Fornavn Etternavn (år): Tittel (settes i kursiv). Utgiversted: Forlag
Bok, en forfatter: 
Spangen, I. C. (2000): Ta leseren alvorlig!, eller Hvordan gjøre en 
         faglig tekst faglig. Oslo: Høgskolen i Oslo, Avdeling for journalistikk, 
        bibliotek- og informasjonsfag

(Med fullt fornavn ( slik:

Spangen, Inger Cathrine (2000): Ta leseren alvorlig!, eller Hvordan gjøre en 
        faglig tekst faglig. Oslo: Høgskolen i Oslo, Avdeling for journalistikk, 
        bibliotek- og informasjonsfag).


Bok, to eller tre forfattere:
Pierre, Jon og B. Guy Peters (2000): Governance, Politics and the State. London: Macmillan 

        Press Ltd

Bok, flere enn tre forfattere:
Christensen, Tom et al. (2004): Organisasjonsteori for offentlig sektor. Oslo:  

        Universitetsforlaget


Bokserie:
Sandberg, N. & N. Vibe (1995): ”Alle kan ikke bli frisører: søkning og opptak til

         videregående opplæring”. Oslo: Utredningsinstituttet for forskning og høyere utdanning.  

         (Rapport. Utredningsinstituttet for forskning og høyere utdanning 3:95)


Bok med redaktør:
Sødal, H. K. red. (2001): Religions- og livssynsdidaktikk: en innføring. 

          Kristiansand: Høyskoleforlaget


Helgeland, G., red. (2001): Opplæringslova: lov om grunnskolen og

      den vidaregående opplæringa av 17. juli 1998 nr 61: kommentarutgave. Oslo:
     Universitetsforlaget


Hvis ditt manuskript er skrevet på engelsk, bruker du ’ed’ for editor:
     Sødal, H. K., ed. (2001): Religions- og livssynsdidaktikk: en innføring.
     Kristiansand: Høyskoleforlaget


Kapittel i bok med redaktør:
Nagel, A(H. (2001): ”Kjønnsdiskriminering av fedre”. I: N. Berven & P. Selle, red. 

     Svekket kvinnemakt? Oslo: Gyldendal
NB I redaktørverk skal ikke kapittelet kursiveres ( det er publikasjonens tittel som kursiveres!


Hvis ditt manuskript er skrevet på engelsk, bruker du ’eds’ for editors og ’In’ for ’I’:
Nagel, A(H. (2001): ”Kjønnsdiskriminering av fedre”. In: N. Berven 
      & P. Selle, eds. Svekket kvinnemakt? Oslo: Gyldendal

Tidsskriftartikkel:
Goodson, I. (1990): “The social history of school subjects”. Scandinavian 
      Journal of Educational Research, vol. 34, nr. 2: 111-123
NB I tidsskriftartikler kursiveres følgende: Tidsskriftets navn og volum. 

Lover, Stortingsmeldinger, Ot.prp., NOS, utvalg, komiteer med mer:
Opplæringslova. Lov om grunnskolen og den vidaregåande opplæringa 
  av 17.juli 1998
Barneloven. Lov om barnefordeling av 5. mai 1997
Barneloven. Lov om barnefordeling av 5. mai 1997, § 243 a
Læreplanverket for den 10-årige grunnskolen. Oslo: Kirke-, Utdannings- 
  og Forskningsdepartementet, 1996
Om rovdyrforvaltning. Oslo: Miljøverndepartementet 
  (St.meld. nr. 35, 1996-97)
Frihet med ansvar. Oslo: Kirke-, Utdannings- og Forskningsdepartementet 
  (NOU 2000:14)

Historisk statistikk 1994. Oslo : Statistisk sentralbyrå, 1995 (Norges offisielle statistikk)


NB. Stortingsmeldinger og Norske Offentlige Utredninger kan også settes opp slik:

 NOU 2000:14: Frihet med ansvar. Oslo: Kirke-, Utdannings- og Forskningsdepartementet 
 St.meld. nr. 3 (1996-97): Om rovdyrforvaltning. Oslo: Miljøverndepartementet 


Leksikonartikkel. Uten forfatter:
Arbeidsmiljø. I: Aschehoug og Gyldendals store norske leksikon, 3.utg. 
  Oslo: Kunnskapsforlaget, 1995

Med forfatter:
Enger, Trond (2000): ”Pietism”. I: The Oxford companion to Christian thought. 
  Oxford: Oxford University Press


Avisartikkel. Uten forfatter:
Aftenposten (2004): ’Opprøret i Najaf: Trosser Iraks leder’. 09. august 


Med forfatter:
Slettan, S. (2001): ’Du skal ikke trivialisere strafferetten!’, Aftenposten 02. november 


 Elektronisk kilde/Internett: Uten forfatter: 
Publisering på Internett. http://riff.hiof.no/~nyheter/2001/publisering.html. 
  (Lesedato: 12.03.2001)


Elektronisk kilde/Internett. Med forfatter:
Skjævesland, O. I. (2002): Nærmere løsning for nettleksikon. URL:
  http://www.aftenposten.no/nyheter/nett/article.jhtml?articleID=258086 
  (Lesedato: 15.01.2002) 


Upublisert materiale:
Ta gjerne med referanser til upubliserte kilder, men i en egen liste. Det kan f.eks. være aktuelt å liste opp navn på personer en har intervjuet eller hatt en samtale med. Ta med eventuell stilling og institusjon vedkommende arbeider ved.

Eksempel:
Bringsværd, Tor Åge (2001): Myter og sagn. Foredrag 28.10. Halden : 
  Høgskolen i Østfold. (Upublisert)

